Jäsenyhdistyksen säännöt

*Tämä on valmis, tarkistettu, yhdistyslain mukainen pohja perustettavan jäsenyhdistyksen sääntöjen laatimiseksi.*

SUOMEN KIRKKOMUSIIKKILIITON JÄSENYHDISTYKSEN SÄÄNNÖT  
  
1 § NIMI JA KOTIPAIKKA  
  
Yhdistyksen nimi on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ry  
  
ja sen kotipaikka on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  
  
Yhdistys kuuluu jäsenenä alueensa kirkkomusiikkipiiriin.  
  
2 § YHDISTYKSEN TARKOITUS  
  
Yhdistyksen tarkoituksena on kehittää ja ylläpitää evankelis-luterilaisen seurakunnan jumalanpalvelukseen ja muuhun toimintaan soveltuvaa hengellistä musiikkia ja edistää paikkakunnan kirkkomusiikkitoimintaa.  
  
Tarkoituksensa toteuttamiseksi yhdistys  
  
1) järjestää laulu- ja soittoharjoituksia sekä musiikkitilaisuuksia,  
  
2) hoitaa yhteyksiä musiikki- ja muihin järjestöihin muilla vastaavilla tavoilla.  
  
Toimintansa tukemiseksi yhdistys voi

* järjestää maksullisia konsertteja ja muita musiikkitilaisuuksia,
* ottaa vastaan avustuksia, lahjoituksia ja testamentteja
* omistaa toimintaansa varten tarpeellista kiinteää ja irtainta omaisuutta sekä
* toimeenpanna asianomaisen luvan saatuaan rahankeräyksiä ja arpajaisia.  
    
  3 § JÄSENET  
    
  Yhdistyksen jäseniksi voivat päästä henkilöt, jotka johtokunta hyväksyy.  
    
  4 § KUNNIAJÄSENET  
    
  Kunniajäseniksi jäsenyhdistys voi kutsua sen toimintaa edistäneitä ja kirkkomusiikkityössä ansioituneita henkilöitä. Ehdotus kunniajäseniksi kutsumisesta on tehtävä johtokunnalle, joka esittää sen yhdistyksen kokouksen päätettäväksi.  
    
  Kunniajäsenet ovat vapautetut jäsenmaksun maksamisesta.  
    
  5 § JÄSENMAKSUT  
    
  Yhdistyksen vuosikokous päättää jäsenmaksuista.  
    
  6 § JÄSENYYDESTÄ EROAMINEN  
    
  Jäsenellä on oikeus erota yhdistyksestä yhdistyslain 13 §:n tarkoittamalla tavalla.  
    
  7 § JÄSENYYDESTÄ EROTTAMINEN  
    
  Yhdistyksen kokous voi erottaa jäsenen, joka ei täytä sääntöjen määräämiä velvollisuuksia tai muutoin toimii yhdistyksen tarkoituksen vastaisesti. Jäsen voidaan lisäksi erottaa yhdistyslain 14 § todetuista syistä. Erottaminen tapahtuu niin kuin yhdistyslaissa todetaan (15 §).

8 § JOHTOKUNTA  
  
Yhdistyksen toiminnasta vastaa johtokunta, johon kuuluvat puheenjohtaja, musiikillinen johtaja ja 3-4 muuta varsinaista jäsentä sekä 2-3 varajäsentä, jotka vuosikokous valitsee kalenterivuodeksi kerrallaan.

Johtokunta valitsee keskuudestaan varapuheenjohtajan sekä ottaa sihteerin, rahastonhoitajan ja muut tarvittavat toimihenkilöt.  
  
Johtokunta kokoontuu puheenjohtajan ja estyneenä ollessa varapuheenjohtajan kutsusta tai jos vähintään kolme jäsentä sitä haluaa.  
  
Johtokunta on päätösvaltainen, kun puheenjohtaja tai varapuheenjohtaja ja vähintään kolme jäsentä on läsnä.  
  
Päätökset tehdään yksinkertaisella ääntenenemmistöllä. Äänten mennessä tasan ratkaisee puheenjohtajan kannattama mielipide.  
  
9 § JOHTOKUNNAN TEHTÄVÄT  
  
Johtokunta  
  
- valitsee yhteistyössä musiikillisten johtajien kanssa ohjelmistoon otettavat ja esitettävät teokset,  
  
- pitää jäsenluetteloa,  
  
- huolehtii arkiston ja nuotiston hoidosta,  
  
- vastaa taloudenhoidosta ja toimintasuunnitelman täytäntöönpanosta,  
  
- laatii toimintakertomuksen ja tilinpäätöksen toimintakaudeltaan,  
  
- laatii toimintasuunnitelma- ja talousarvioehdotukset seuraavalle toimikaudelle,  
  
- saattaa tekemänsä päätökset ja suunnitelmat jäsenten tietoon,  
  
- suorittaa sille yhdistyksen toiminnan tarkoituksen mukaan kuuluvat muut tehtävät.  
  
10 § YHDISTYKSEN KOKOUKSET  
  
Yhdistyksen kokoukset ovat vuosikokous sekä tarvittaessa ylimääräinen kokous.  
  
Vuosikokous pidetään viimeistään lokakuussa. Ylimääräinen kokous pidetään yhdistyksen tai johtokunnan niin päättäessä tai vähintään yksi kymmenesosa (1/10) äänioikeutetuista jäsenistä sitä johtokunnalta kirjallisesti vaatiessa erityisesti ilmoitettua asiaa varten.

Kokouksesta ilmoitetaan kirjallisesti kuusi vuorokautta ennen kokouspäivää.  
  
Yhdistyksen kokouksissa kullakin jäsenellä on yksi ääni. Päätökset tehdään yksinkertaisella äänten enemmistöllä ellei näissä säännöissä toisin määrätä. Äänten mennessä tasan tulee päätökseksi puheenjohtajan kannattama mielipide, vaaleissa ratkaisee arpa.  
  
11 § VUOSIKOKOUKSESSA KÄSITELTÄVÄT ASIAT

Vuosikokouksessa käsitellään seuraavat asiat:

1. Yhdistyksen puheenjohtaja tai varapuheenjohtaja avaa kokouksen.  
  
2. Valitaan kokouksen puheenjohtaja, sihteeri, kaksi pöytäkirjan tarkastajaa sekä kaksi ääntenlaskijaa.  
  
3. Todetaan kokouksen laillisuus ja päätösvaltaisuus.  
  
4. Hyväksytään kokouksen työjärjestys.

5. Käsitellään edellisen toimikauden toimintakertomus.  
  
6. Käsitellään edellisen toimikauden tilinpäätös ja toiminnantarkastajan lausunto.  
  
7. Päätetään tilinpäätöksen vahvistamisesta ja vastuuvapauden myöntämisestä johtokunnalle ja tilivelvollisille.  
  
8. Vahvistetaan seuraavan vuoden toimintasuunnitelma.  
  
9. Päätetään seuraavan vuoden jäsenmaksusta.  
  
10. Vahvistetaan seuraavan vuoden talousarvio.

11. Valitaan johtokunnan puheenjohtaja, musiikillinen johtaja, 3-4 varsinaista ja 2-3 varajäsentä seuraavaksi kalenterivuodeksi.  
  
12. Valitaan 1-2 toiminnantarkastajaa ja 1-2 varatoiminnantarkastajaa seuraavaksi kalenterivuodeksi.  
  
13. Valitaan edustajat ja varaedustajat seuraavan vuoden piirikokouksiin.  
  
14. Käsitellään yhdistyksen jäsenten vuosikokousta varten johtokunnalle esittämät asiat. Asioista on ilmoitettava kirjallisesti yhdistyksen hallitukselle niin hyvissä ajoin, että asia voidaan sisällyttää kokouskutsuun.  
  
15. Johtokunnan esittämät muut asiat.  
  
16. Kokouksen päättäminen.  
  
13 § NIMENKIRJOITTAJAT  
  
Yhdistyksen nimen kirjoittavat puheenjohtaja tai varapuheenjohtaja jompikumpi heistä yhdessä sihteerin tai rahastonhoitajan kanssa.

14 § TOIMINTA- JA TILIKAUSI  
  
Yhdistyksen toiminta- ja tilikausi on kalenterivuosi. Tilinpäätös on annettava toiminnantarkastajalle vähintään kaksi viikkoa ennen vuosikokousta.  
  
15 § LAHJAT JA TESTAMENTIT  
  
Yhdistyksellä on oikeus vastaanottaa lahjoja ja testamentteja.  
  
16 § SÄÄNTÖJEN MUUTTAMINEN TAI YHDISTYKSEN LAKKAUTTAMINEN  
  
Päätös näiden sääntöjen muuttamisesta tai yhdistyksen purkamisesta on tehtävä kahdessa peräkkäisessä vähintään yhden kuukauden väliajoin pidettävässä kokouksessa.  
  
Hyväksytyksi tuleminen edellyttää, vähintään ¾ annetuista äänistä kannattaa muutosta tai purkamista.  
  
17 § VAROJEN KÄYTTÖ YHDISTYKSEN PURKAUTUESSA  
  
Yhdistyksen purkautuessa käytetään yhdistyksen varat yhdistyksen tarkoituksen edistämiseen purkamisesta päättävän kokouksen määräämällä tavalla. Yhdistyksen tullessa lakkautetuksi käytetään sen varat samaan tarkoitukseen.

18 § MUUT MÄÄRÄYKSET  
  
Yhdistyksen toiminnassa noudatetaan muutoinkin voimassa olevia yhdistyslain sääntöjä.

Patentti- ja rekisterihallitus on tarkastanut säännöt. Diaarinumero 2020/529989Y.